**Johnathan Hildred "John" Wall, Jr.** (s. 6. syyskuuta 1990 Raleigh, Pohjois-Carolina) on yhdysvaltalainen koripalloilija, pelipaikaltaan pelintekijä. Hän on pelannut lähes koko NBA-uransa ajan Washington Wizardsissa. Joulukuussa 2020 hän siirtyi vaihdossa Houston Rocketsiin.

Wall oli NBA:n vuoden 2010 varaustilaisuuden ensimmäinen varaus.

Ura
---

### Ennen ammattilaisuraa

Wall pelasi lukiokoripalloa Word of God Christian Academyssa. Hän siirtyi yliopistopelaajaksi vuonna 2009. Wall oli antanut jo suullisen lupauksen pelaamisesta Miamin yliopistossa, mutta valmentaja John Caliparin siirryttyä Kentuckyn yliopistoon, päätti myös Wall siirtyä Kentuckyyn. Wall luotti Caliparin ammattitaitoon, sillä hän oli valmentanut ennestään muun muassa Derrick Rosea ja Tyreke Evansia. Wallin yliopistoura ei alkanut hyvin, sillä hänelle annettiin kahden ottelun pelikielto kesken kauden tehdyistä vierailuista kouluihin.

NCAA-koripallon I-divisioonassa Wall johdatti Kentuckyn itäisen alueen loppuotteluun, jossa joukkue hävisi West Virginian yliopistolle, eikä päässyt täten neljän parhaan joukkoon.

### NBA-ura

Huhtikuussa 2010 Wall ilmoitti olevansa mukana vuoden 2010 varaustilaisuudessa. Washington Wizards varasi hänet tilaisuuden ensimmäisenä pelaajana. Hän osallistui kesällä 2010 NBA:n kesäliigaan, jossa hänet valittiin kesäliigan parhaaksi pelaajaksi. Ensimmäisen NBA-kauden aikana Wall valittiin tulokkaiden tähdistöotteluun ja hänet valittiin kyseisen ottelun arvokkaimmaksi pelaajaksi. Wall ei pelannut alkukaudesta 2012–2013 otteluita loukkaantumisen takia.

Wall on pelannut NBA:n tähdistöottelussa viisi kertaa (2014–2018). Kaudella 2016–2017 hänet valittiin NBA:n kolmostähdistökentälliseen.

Lähteet
-------

1. ↑  Katz, Andy: Highly touted Wall picks Kentucky  20.5.2009. ESPN. Viitattu 15.6.2010. (englanniksi)
2. ↑  NCAA Orders UK Guard John Wall to Sit 2 Games  30.10.2009. ABC. Viitattu 15.6.2010. (englanniksi)
3. ↑  Mazzulla, Butler help WVU return to Final Four after 51 years  27.3.2010. CBS. Viitattu 15.6.2010. (englanniksi)
4. ↑  Wall among those headed to NBA  9.4.2010. ESPN. Viitattu 15.6.2010. (englanniksi)
5. ↑  Lee luottavaisena NBA:n draftitilaisuuden jälkeen  25.6.2010. Suomen Koripalloliitto. Viitattu 25.6.2010.
6. ↑  John Wall Bio National Basketball Association. Viitattu 3.3.2013. (englanniksi)
7. ↑  Lee, Michael: John Wall: "It’s been very tough for me"  17.2.2012. Washington Post. Viitattu 3.3.2013. (englanniksi)
8. ↑  John Wall *Basketball Reference*. Viitattu 18.11.2018. (englanniksi)
9. ↑  Church, Christopher: Washington Wizards’ John Wall earns first career All-NBA selection *The Baltimore Wire*.  18.5.2017. Viitattu 18.11.2018. (englanniksi)

Aiheesta muualla
----------------

* NBA:n pelaajaprofiili (englanniksi)
* Kentuckyn yliopisto (Arkistoitu – Internet Archive) (englanniksi)

|  |  |  |
| --- | --- | --- |
| Edeltäjä:**Blake Griffin (LAC)** | **NBA:n varaustilaisuuden ykkösvaraus**2010 | Seuraaja:**Kyrie Irving (CLE)** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |